
Søg 

UFO-Mail nr. 

270 

3. september 2018 


Bognyhed: Ildkugler over Danmark 



Ole Henningsen med en mystisk 
sten fundet i Langelandsbæltet. 
Stenens historie fortælles i bogen 
„Ildkugler over Danmark - om sten 
der aldrig fløj". Forfatterens 
hjemmeside Ole Henningsens 
univers. 


(Foto: Ole Henningsen) 


Tag med på en rejse gennem udvalgte danske beretninger om 
himmelfænomener, der på den ene eller anden måde er 
forbundet med fysiske fund. 


Ildkugler over Danmark - om sten der aldrig fløj er resultatet af mange års 
ihærdig udforskning af mystiske himmelfænomener. Bogens forfatter, Ole 
Henningsen (f. 1942), har altid interesseret sig for astronomi og geologi samt 
danskernes ufooplevelser. 

Ole Henningsen har i sit arkiv mange beretninger om sten og andre ting, som 
finderne har troet var det fysiske bevis for, at materialet er dumpet ned fra 
himlen. 

Hændelserne er blevet grundigt efterforsket, og mange af de tilhørende sten 
er blevet analyseret af eksperter i et forsøg på at afdække deres 
hemmeligheder. 

Hvad viser resultaterne så, og hvad er forklaringerne på de tilsyneladende 
mystiske hændelser? Det får du svar på i bogen Ildkugler over Danmark - om 
sten der aldrig fløj. 


„...Med sin bog viser Ole Henningsen vigtigheden af at tage 
folks oplevelser alvorligt, men også at grundig 
efterforskning og kritisk tænkning er helt afgørende for at 
finde årsagen til oplevelserne, så vi alle kan lære noget af 
dem..." - astrofysiker Michael Linden-Vørnle, fra bogens 
forord. 


Ildkugler over Danmark - om sten der aldrig fløj er på 134 
sider, i A4-format, med illustrationer i farve og s/h, 
stikordsregister og kildehenvisninger. Bogens forord er skrevet 
af astrofysikeren Michael Linden-Vørnle. 

Ildkugler over Danmark - om sten der aldrig fløj koster kr. 159 

Ildkugler over Danmark 

- om sten der aldrig fløj 



og bestilles her. 

Læs en gratis smagsprøve på bogen her. 

Bogen udkommer den 6. september 2018, men du kan 
allerede bestille den nu. 



Ole Henningsen 


Skandinavisk UFO Inlorm-aLiD-n 


Det kom fra verdensrummet 


Af Toke Haunstrup 

Den 11. august kunne man høre om meteoritter, raketter og 1950ernes ufoer på Brorfelde 
Observatorium, som ligger på toppen af de midtsjællandske bakker ved Tølløse. Her skulle 
deltagerne være med til at opklare et mysterium om mystiske lys og mærkelige beretninger, som 
tog sit afsæt i Andelslandsbyen Nyvang ved Holbæk. 

„Det kom fra verdensrummet". Sådan lød overskriften på et arrangement, som blev afholdt lørdag d. 11. august på 
Brorfelde Observatorium ved Tølløse på Midtsjælland. Begivenheden var arrangeret af Brorfelde Observatorium og 
Andelslandsbyen Nyvang ved Holbæk - i samarbejde med frivillige fra Københavns Universitet, Brorfelde 
Astronomiske Vennekreds, Københavns Astronomiske Forening samt SUFOI. 

Andelslandsbyen Nyvang er et museum og oplevelsescenter, som giver mulighed for at opleve livet og hverdagen i 
en dansk landsby ved midten af 1900-tallet. Og netop i tiden omkring 1950 opstod, som bekendt, forestillingen om 
ufoer som besøgende fra andre planeter - dvs. den moderne ufo-myte. Samtidig var det en periode, der var mærket 
af 2. verdenskrigs rædsler og som stod på tærsklen til den kolde krig, våben- og rumkapløbet og frygten for klodens 
udslettelse i en gigantisk atomkrig. 

Netop denne historisk epoke udgjorde rammen for arrangementet d. 11. august. Her skulle deltagerne forsøge at 
løse en gåde gennem en række „poster", hvor de kunne høre om forskellige emner. Aftenen startede i 
Andelslandsbyen Nyvang, hvor deltagerne blev præsenteret for historien om husmand Møller, som aldrig vendte 
tilbage fra den nat, hvor noget styrtede ned og Forsvarsstabens Efterretningsafdeling lavede et afspærret område 
Andelslandsbyen Nyvang. I andelslandsbyen talte deltagerne med forskellige personer (statister), som bl.a. kunne 

fortælle om mærkelige lys. 



På dette foto ses den øverste del af Brorfelde Observatorium fra luften. 


Foto: Ole Malling 



Herefter blev de med busser fragtet til Brorfelde Observatoriet, hvor 
deltagerne skulle besøge endnu tre poster. Først stop var på 
observatoriets værksted, hvor unge kemikere fra Københavns 
Universitet fortalte om raketter og forskellige typer af brændstoffer. 
Andet stop var observatoriets hovedbygning, hvor man hørte om 
forskellen på meteoritter og almindelige („jordisk") sten. Endelig var 
der tredje stop, hvor Toke Haunstrup fra SUFOI fortalte om ufoernes 
begyndelse og gav eksempler på observationer fra 1950ernes 
Danmark. Og nej, ufoerne begyndte ikke med det påståede ufo-styrt i 
Roswell (som mange efterhånden synes at tro i dag), men med den 
amerikanske forretningsmand Kenneth Arnolds observation d. 24. juni 
1947 af ni halvmåneformede objekter over Mount Rainer i staten 
Washington. 



Det ene af de to fotos, som blev taget i 
Ballonparken på Amager og angiveligt 
skulle vise en ægte „flyvende tallerken". 

objekt over Ballonparken på Amager ved 


Som eksempler på danske sager fortalte Toke bl.a. om „Almind- 
rumskibet" fra december 1957, hvor tre unge mænd lavt på østhimlen 
så et aflangt lys, som de troede var et cigarformet rumskib, men som 
efterfølgende viste sig at være månen, der netop var stået op. Læs 
mere om denne observation i bogen „50 år med ufoer" (kapitel 4: Fra 
vidnesbyrd til oplevelse), som kan downloades gratis fra ufo.dk. 


Derudover blev „BT-sagen" fra sommeren 1959 også omtalt, hvor to 
unge studerende henvendte sig til BT med historien om, at de under 
en fuglekigger-tur havde observeret og fotograferet et tallerkenformet 
København. 

Historien kom på forsiden af BT og blev lidt af en sensation, 
som spredte sig til andre af landets aviser, radioen og 
fjernsynet. Men da svensk fjernsyn henvendte sig for at høre, 
om de to unge studerende ville flyve til Stockholm og fortælle 
om deres oplevelse, blev det dog for meget for dem. De endte 
med at indrømme, at det hele var en fup-historie - og at det 
fotograferede objekt var hjemmelavet af to tallerkener og et 
par halverede tennisbolde limet på i bunden! Læs mere om 
sagen i Ole Henningsens detaljerede beskrivelse i UFO-Mail nr. 
110 . 



Ufo-foredraget fandt sted i observatoriet øverst pa bakken ved 
Brorfelde Observatoriet - i det observatorium, som tidligere 
husede den såkaldte Meridiankreds, der frem til 1980erne blev 
brugt til præcise opmålinger af stjernernes positioner på 
himlen. Herefter blev den flyttet til det fælleseuropæiske 

observatorium på den kanariske ø La Palma, hvor den var i brug til i starten af 2000erne. 


Her ses et nærfoto af motivet for de unge mænds 
fotos: En model konstrueret af to sammenlimede 
tallerkener med tre halve tennisbolde i bunden. 

Foto: Ole Henningsen 



Kuplen, som dannede ramme om ufoforedraget, og som frem til 1980erne husede en af verdens mest præcise 
meridiankredse. 


Foto: Toke Haunstrup 

Arrangementet forløb fra først på aftenen og frem til over midnat. Der var ca. 50-100 deltagere. Arrangørerne havde 
nok håbet på flere, men skiftet fra det varme sommervejr til blæst og regn havde nok skræmt en del fra at møde op. 
Ikke desto mindre blev det en hyggelig aften i 1950ernes tegn - og så blev der i øvrigt også observeret en del 
stjerneskud fra meteorsværmen Perseiderne, som havde maksimum i samme weekend. 

Links 

Læs mere om Brorfelde Observatorium her: http://brorfelde.dk/ 
Læs mere om Andelslandsbyen Nyvang her: http://adlbn.dk/ 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 

Ildkugler over Danmark 

- om sten der aldrig fløj 



Skandinavisk UFO I ntor mat »on 



Mysteriet om UFO'er 
Værdi: Kr. 54,- 
Bestillingsnr.: B-033 


Ete JAMES EL 

Fio+IT KJR 

UFO SClEffPr 


Fi restorm 



Ann Druffel 


Firestorm 
Værdi: Kr. 89,- 
Bestillingsnr.: B-054 


UFO-Mail udgives af Skandinavisk UFO Information. 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

